cyanic-selkie/wikianc huggingface dataset:
ოდესის კინოსტუდია
სქოლიო
კატეგორია:ოდესის კინოსტუდია კატეგორია:კინოსტუდიები ანბანის მიხედვით კატეგორია:საბჭოური კინო კატეგორია:1907 წელს დაარსებულები კატეგორია:საბჭოთა კინოსტუდიები
აბას აღალაროვი
აბას ფარჰად-ოღლუ აღალაროვი (Abbas Fərhad oğlu Ağalarov) — აზერბაიჯანელი და საბჭოთა ბოქსიორი, სსრკ-ს წარმოადგენდა ნახევრადმსუბუქ წონით კატეგორიაში (57 კგ-მდე). საბჭოთა კავშირის სპორტის დამსახურებული ოსტატი და საბჭოთა კავშირის დამსახურებული მწვრთნელი, საერთაშორისო კატეგორიის მსაჯი. ბაქოში არსებული საზოგადოება „დინამოს“ წევრი. სსრკ-ში 1937 წლის ჩემპიონატის ფინალისტი. რინგზე გამოსვლის დასრულების შემდეგ ის გახდა DSO „ბურევესტნიკი“-სა და „დინამო“-ს მწვრთნელი. აბას აგალოროვი რუსეთის არმიის გენერალ-ლეიტენანტის ჰასან ბექ აღალაროვის შთამომავალი იყო. აბას აღალაროვი აზერბაიჯანული ბოქსის ფუძემდებლად ითვლება. ის ასევე აზერბაიჯანის ფიზიკური კულტურის სახელმწიფო ინსტიტუტის ბოქსის კათედრას ხელმძღვანელობდა.
მეხსიერება
2004 წელს აბას აგალოვის ხსოვნის საპატივცემულოდ, 8-დან 11 დეკემბრამდე ბაქოში, ნაციონალურ ოლიმპიური კომიტეტის სპორტულ კომპლექსში, ჩატარდა საერთაშორისო ტურნირი კრივში. შეჯიბრებაში აზერბაიჯანიდან, რუსეთიდან და საქართველოდან 80 სპორტსმენი მონაწილეობდა. ტურნირში 57 კილოგრამის წონით კატეგორიაში, რომელშიც თავის დროზე აბას აღალაროვი გამოდიოდა, ქართველმა სპორტსმენმა კობა ფხაკაძემ გაიმარჯვა და სპეციალური ჯილდო მიიღო. 2008 წელს აბას აღალაროვის ხსოვნის საპატივცემულოდ, 18-დან 21 დეკემბრამდე ბაქოში კიდევ ერთი საერთაშორისო ტურნირი ჩატარდა, რომელშიც უკვე 100 სპორტსმენი მონაწილეობდა 8 ქვეყნიდან: ინგლისიდან, შოტლანდიიდან, უელსიდან, რუსეთიდან, ყაზახეთიდან, უზბეკეთიდან, საქართველოდან და აზერბაიჯანიდან.
სქოლიო
კატეგორია:საბჭოთა კავშირის სპორტის დამსახურებული ოსტატები კატეგორია:საპატიო ნიშნის ორდენის კავალრები კატეგორია:აზერბაიჯანელი მოკრივეები
მაილზ დეივისი
მაილზ დიუი დეივის III (Miles Dewey Davis III; დ. 26 მაისი, 1926 — 28 სექტემბერი, 1991) — მე-20 საუკუნის ერთ-ერთი ყველაზე გავლენიანი და ინოვატორი მუსიკოსი.
საყვირზე შემსრულებელი, ბენდის ლიდერი და კომპოზიტორი, დეივისი ფორფოსტი იყო თითქმის ყოველი მნიშვნელოვანი მოვლენისა ჯაზის ისტორიაში მეორე მსოფლიო ომის შემდეგ. მან შეასრულა ზოგიერთი მნიშვნელოვანი ადრეული ბიბოპ სტილის კომპოზიციები და გამოუშვა კულ-ჯაზის პირველი ჩანაწერები. ის მოდალური ჯაზის განვითარების ერთ-ერთი სულისჩამდგმელია, ხოლო ჯაზ-როკი კი მისი ნამუშევრებიდან წარმოიშვა სხვა მუსიკოსებთან ერთად გვიანდელ 1960-იან და ადრეულ 1970-იანებში.
თავისუფალი ჯაზი იყო ერთადერთი ომისშემდგომი სტილი, რომელზეც დეივისს მნიშვნელოვანი გავლენა არ მოუხდენია, თუმცა ზოგიერთი მუსიკოსი მისი ბენდებიდან მოგვიანებით ამ მიმართულებას მიჰყვება. მისი ჩანაწერები, მისსავე მრავალრიცხოვან ბენდებთან საკონცერტო შესრულებებთან ერთად, გადამწყვეტი იყო ჯაზის, როგორც მუსიკალური ხელოვნების ჟანრის, დამკვიდრებაში. ჯაზის პოპულარიზატორმა და ინოვატორმა, დეივისმა სახელი გაითქვა წყნარი, მელოდიური სტილითა და ლაკონიური, დროდადრო კონფრონტაციული, პიროვნებით. როგორც მაღალ-ანაზღაურებადი და მუდამ გემოვნებით ჩაცმული ჯაზის მუსიკოსი, დეივისი ასევე ჯაზის მუსიკის კომერციული პოტენციალის სიმბოლო იყო.
იერუსალიმური ლექციონარი
მინიატიურა|300პქ|იერუსალიმური ლექციონარი იერუსალიმური ლექციონარი — VIII საუკუნის ქართული ხელნაწერი, რომელიც პალიმფსესტის ქვედა ფენაზეა დაცული; ასახავს ღვტისმსახურების ადრეულ, იერუსალიმურ წესს. ენობრივად იგი ჰაემეტი ძეგლია და VIII საუკუნის ნორმებითაა შესრულებული. პირველწყარო ბერძნულია, თუმცა იგი დაკარგულია. შესრულებულია ეტრატზე, ფურცლის ზომებია 16X12,5 სანტიმეტრი.
მაილზ დეივისი
სქოლიო
კატეგორია:ჯაზის შემსრულებლები კატეგორია:დაბადებული 1926 კატეგორია:გარდაცვლილი 1991
იერუსალიმური ლექციონარი
ლექციონარი ხელნაწერთა ეროვნულ ცენტრშია დაცული. მოღწეულია ფრაგმენტების სახით. მისი პირველი ნაწილი, რომელიც 51 ფურცელს შეიაცვს, H ფონდშია მოთავსებული (H-1329), მეორე ნაწილი კი Q ფონდში (Q-333).
პალიმფსესტის (H-1329) ზედა ფენა XIII-XIV საუკუნეებით თარიღდება და გვიანდელ საღვთისმსახურო კრებულს, პარაკლიტონს წარმოადგენს.
ლიტერატურა
კატეგორია:ქართული სასულიერო ხელნაწერები კატეგორია:ხელნაწერთა ეროვნული ცენტრის H ფონდი კატეგორია:ხელნაწერთა ეროვნული ცენტრის Q ფონდი კატეგორია:VIII საუკუნის ხელნაწერები
არაბული ლიტერატურა
არაბული ლიტერატურა წარმოიშვა VI საუკუნეში. უფრო ადრინდელი ნაშთები ჯერ კიდევ გაურკვეველი ტექსტების ფრაგმენტებს წარმოადგენს. VII საუკუნეში შექმნილმა ყურანმა ყველაზე ძლიერი გავლენა მოახდინა მთელს არაბულ კულტურასა და ლიტერატურაზე.
პრეისლამური ლიტერატურა
ყურანისა და ისლამური ცივილიზაციის შექმნამდე პერიოდს მუსლიმები ჯაჰილიიას ანუ "უცოდინარობის პერიოდს" უწოდებენ. ეს ტერმინი რელიგიურ უცოდინარობას მოიაზრებს. მიუხედავად იმისა, რომ ამ პერიოდში უკვე არსებობს წერილობითი ლიტერატურის ნაკვალევი, წამყვანი მაინც ზეპირმეტყველება იყო, რომელიც უკვე საკმაოდ მაღალ დონეზე იყო განვითარებული. ნამდვილი წერილობითი ლიტერატურა ვითარდებს VI საუკუნის ბოლო ათწლეულებიდან. პირველი არაბულენოვანი ტექსტები ორი საუკუნის შემდეგ თავმოყრილ იქნება ორ კრებულში: მუ'ალაკა და მუფადდალიიატი. ეს ნაწარმოებებიც ვერ ქმნის სრულყოფილ წარმოდგენას იმაზე, თუ როგორი იყო აღნიშნული პერიოდის ლიტერატურა, რომლიდანაც, სავარაუდოდ, მხოლოდ საუკეთესო ლექსები ან ნაწყვეტები იქნა შენახული.
ყურანისა და ისლამის პერიოდი
thumb|right|ყურანი - არაბული ლიტერატურის პირველი უმნიშვნელოვანესი ნაწარმოები. ყურანმა უმნიშვნელოვანესი გავლენა მოახდინა არაბულ ენაზე. მასში გამოყენებულმა ენამ დასაბამი მისცა ე.წ. "კლასიკურ არაბულს", რომელიც დღესაც პრესტიჟულ არაბულ დიალექტად ითვლება. ყურანი არა გაცილებით უფრო რთულ სტრუქტურას წარმოადგენს,ვიდრე წინა ნაწარმოებები. იგი დაყოფილია 114 სურად (თავი), რომლებიც 6236 აიას (სტროფი) შეიცავს. მასში წარმოდგენილია უამრავი სტილისტური ფიგურა: თხრობა, პარაბოლა (რომელიც ღვთის სიტყვადაა მიჩნეული), დიდაქტიკა. აქვეა კომენტარები იმის შესახებ, როგორ უნდა იყოს იგი გაგებული და ინტერპრეტირებული. ყურანის პარადოქსს წარმოადგენს ის, რომ მასში ერთდროულად უამრავი რთული მეტაფორაა და, ამავე დროს, მისი ტექსტი გამოირჩევა თავისი პირდაპირობით და სიცხადით. მიუხედავად იმისა, რომ ყურანი როგორც პროზაულ ასევე პოეტურ ელემენტებს შეიცავს (რაც მას აახლოებს რიტმული პროზის ჟანრთან), იგი ერთიან ნაწარმოებად მიიჩნევა, რომელიც არანაირ ლიტერატურულ კლასიფიკაციაში არ შედის. ტექსტი ღვთიურ სიტყვად და, აქედან გამომდინარე, ხელთუქმნელად და მარადიულადაა მიჩნეული. ამგვარი განსაკუთრებული მიდგომის საფუძველზე გაჩნდა ი’ჯაზის ანუ „ყურანის შეუდარებლობის“ დოქტრინა, რომელიც ამტკიცებს, რომ არავის არ შეუძლია და არც აქვს უფლება უფლება მიბაძოს ყურანის ლიტერატურულ სტილს. თავად ყურანში, 26-ე სტროფში მოცემულია პოეტების კრიტიკა და მათ „გზააბნეულები“ ეწოდებათ. ამან ზეწოლა მოახდინა პრეისლამური პერიოდის პოეტებზე, რომელთა პოპულარობა ხალხში ყურანის პოპულარობას კონკურენციას უწევდა. ყოველივე ამას შედეგად მოჰყვა ის, რომ VIII საუკუნემდე არაბულ ლიტერატურაში ჭეშმარიტი პოეტების დიდი ნაკლებობა იგრძნობა. გამონაკლისს წარმოადგენს ჰასასნ იბნ თაბი, რომელიც წერდა მუჰამედის სადიდებელ ლექსებს და ცნობილი გახდა როგორც „წინასწარმეტყველი პოეტი“. ყურანი უამრავი იდეის, ალუზიების, ციტირებები წყაროა. მისმა მორალურმა სწავლებამ უდიდესი გავლენა მოახდინა და დღესაც ახდენს ლიტერატურულ შემოქმედებაზე.
ყურანის გარდა ამ პერიოდის ლიტერატურას მიეკუთვნება ჰადისები, რომლებიც მუჰამედის ქადაგებებსა და ქმედებებს წარმოგვიდგენს, რაც ყოველი მუსულმანისთვის სამაგალითოდაა მიჩნეული. ამ ნამუშევართა ერთობლიობას ეწოდება სუნა, ანუ „გზა“. ჰადისებს შორის ზოგიერთს, რომელიც უფრო ავთენტურადაა მიჩნეული, საჰის უწოდებენ. ჰადისთა ერთ-ერთი, ყველაზე ნიშანდობლივი კრებული მოიცავს მუსლიმ იბნ ალ-ჰაჯაჯისა და მუჰამედ ალ-ბუხარის ნაწარმოებებს.
ამ პერიოდის კიდევ ერთი მნიშვნელოვანი ლიტერატურული კომპოზიცია არის ტაფსირი ანუ "ყურანის კომენტარი“. რელიგიური ხასიათის არაბული ნაწერების რიცხვში შედის ასევე უამრავი ქადაგებები, ლოცვები, როგორც მაგალითად, ალის ქადაგებები, რომლებსაც X საუკუნეში თავი მოუყარეს ნაი ალ-ბალაგაში („მჭერმეტყველების გზა“).
ისლამური ერუდიცია
მუჰამედის ცხოვრების შესახებ კვლევები არაბულ ენაზე ერუდიციის განვითარების წინაპირობა გახდა. პრეისლამური პოეზიის შეკრების ერთ-ერთი მიზეზი იყო ის, რომ ამ პოეტთაგან ზოგიერთი ახლოს იცნობდა წინასწარმეტყველს (როგორც მაგალითად, ლაბიდი, რომელიც ნამდვილად შეხვდა მუჰამედს და მიიღო მუსულმანობა) და მათი ნაწერები ნათელჰყოფდა იმ ეპოქას, რომელშიც ეს ამბები მოხდა. მუჰამედის ცხოვრებამ შთააგონა ასევე პირველი არაბული ბიოგრაფიები, რომლებიც ალ-სირაჰ ალ-ნაბავიიას სახელწოდებითაა ცნობილი. პირველი მათგანი დაწერილ იქნა ვაჰბ იბნ მუნაბის მიერ, ყველაზე ცნობილი ბიოგრაფიის ავტორი კი არის მუჰამედ იბნ იშაკი.
ისლამის სახელით დაიწყო ასევე არაბული ენის კვლევა. გადმოცემის მიხედვით როცა ხალიფა ალიმ წაიკითხა ყურანი, რომელიც შეცდომებით სავსე ენით იყო გადაწერილი, სთხოვა აბუ ალ-ასვალ ალ-დუალის დაეწერა წიგნი არაბული გრამატიკის წესების შესახებ. ცოტა მოგტვიანებით ხალილ აბნ აჰმადმა დაწერა არაბული ენის პირველი ლექსიკონი, სადაც შედიოდა მუსიკისა და ლექსთწყობის შესახებ გამოკვლევები. მისმა მოსწავლემ, სიბავეიმ კი შექმნა არაბული გრამატიკის ყველაზე მნიშვნელოვანი ნაშრომი, რომელსაც უბრალოდ წიგნი ეწოდება.
ხალიფა აბდ ალ-მალიქმა არაბული ენა ადმინისტრირების ოფიციალურ ენად გამოაცხადა, ხოლო ალ-მამუმ ბაღდადში კვლევებისა და თარგმნის ცენტრი - „სიბრძნის სახლი“ დააარსა. არაბულ სამყაროში სწავლების მნიშვნელოვანი კერები იყო ორი მეტოქე ქალაქი: ბასორა და კუფა.
ინსტიტუციებს, რომლებიც ძირითადად ისლამური რელიგიის სიღრმეების გასაანალიზებლად იყო დაარსებული, ბევრი სხვა საკითხის შესწავლაშიც ფასდაუდებელი წვლილი მიუძღვით. ხალიფა იშამ ბენ აბდ ალ-მალიკმა, რომელმაც სწავლულებს უცხოური ლიტერატურის არაბულ ენაზე თარგმნა დაავალა, გადამწყვეტი როლი შეასრულა ლიტერატურის განვითარებასა და გამდიდრებაში. სავარაუდოდ ამ თარგმნილ ტექსტთაგან პირველი იყო სალამ აბუ ალ-ალას თარგმნილი არისტოტელეს მიმოწერა ალექსანდრე დიდთან. ამავე დროს აბდულა იბნ ალ-მუკაფამ თარგმნა ფაბლიოები. ამ ნაწარმოებთაგან ბევრი შემდეგში ხელახლა გავრცელდა ევროპაში უკვე არაბული ვერსიით.
არაბული პოეზია
XX საუკუნემდე არაბული ლიტერატურის უმეტეს ნაწილს სწორედ პოეტური ფორმის ნაწარმოებები შეადგენს. ის ნაწერებიც კი, რომლებიც კონკრეტულად პოეზიას არ მიეკუთვნება, შეიცავს პოეზიის ელემენტებს ან იღებს რიტმული პროზის ფორმას. პოეზია და პროზის დიდი ნაწილი იწერებოდა ხმამაღლა კითხვის მიზნით და აქედან გამომდინარე ავტორები განსაკუთრებული ყურადღებით ეკიდებოდნენ მელოდიურობას.
კომპილაციები და სახელმძღვანელოები
IX საუკუნის დასასრულს ბაღდადელმა წიგნების გამყიდველმა, აბნ ალ-ნადიმმა არაბული ლიტერატურის კვლევისათვის უმნიშვნელოვანესი რამ გააკეთა: მან შეადგინა არსებული არაბულენოვანი წიგნების კატალოგი. ეს კატალოგი დღესაც არ კარგავს თავის ისტორიულ მნიშვნელობას.
აბასიდების დინასტიის პერიოდში ერთ-ერთი ყველაზე პოპულარული ლიტერატურული ფორმა კომპილაცია იყო. ეს იყო ამბების, იდეების, ლექსებისა და დიდაქტიკური ხასიათის ისტორიების კოლექცია. კომპილაციების თემები სხვადასხვაგვარი იყო: სახლი, ბაღი, ქალები, ეჭვიანობა, ცხოველები, სიძუნწე და ა.შ. ამ ჟანრის ყველაზე მნიშვნელოვანი წარმომადგენელი იყო ალ-ჯაჰიზი. ეს კოლექციები განსაკუთრებით საჭირო იყო ნადიმებისთვის (ბატონის თანმხლები პირი), რომლებსაც ევალებოდათ ბატონი გართობა, ზოგჯერ კი რჩევის მიცემა საინტერესო ამბებით.
კომპილაციების პარალელურად ამ პერიოდში გავრცელებული იყო სახელმძღვანელოები, რომლებიც წარმოადგენდა მითითებებსა და რჩევა-დარიგებებს კონკრეტულ საკითხებში, როგორიცაა ეთიკეტი, მმართველობა, ბიუროკრატიული რჩევები და ა.შ. სახელმძღვანელოების ავტორთაგან მნიშვნელოვანია იბნ კტეიბა, რომელმაც, გარდა ამისა, დაწერა არაბი ხალხის ერთ-ერთი პირველი ისტორია. წყაროდ გამოყენებული იყო,როგორც ბიბლიური ისტორიები, ასევე ხალხური ზღაპრები და განსაკუთრებით, ისტორიული მოვლენები.
არაბულ ლიტერატურაში განსაკუთრებით ხშირია სექსუალობის თემა. დიდი პოპულარობით სარგებლობდა გაზალი - სასიყვარულო ლექსი, რომელიც ხან ნაზ და წმინდა სიყვარულს ხატავს, ხან კი უფრო ექსპლიციტურია. იწერებოდა ასევე ერთგვარი სექსუალური გიდები, როგორიცაა იბნ ჰაზიმის სურნელოვანი ბაღი, აჰმად ალ-ტიფაშის სურვილი იმისა, რასაც წიგნში ვერასოდეს იპოვი. ამის საწინააღმდეგოდ იბნ კაიიმ ალ-ჯავზიიას შეყვარებულთა პრერია და თავდავიწყებით შეყვარებულთა გართობა იძლევა რჩევებს იმის შესახებ, თუ როგორ უნდა გაიმიჯნოს ერთმანეთისგან სიყვარული და სურვილი და ამგვარად თავიდან იქნას აცილებული ცოდვა.
ბიოგრაფიები, ქრონიკები და მოგზაურობის ამბები
პირველი სერიოზული ბიოგრაფი, რომელიც პერსონაჟების ხასიათს უფრო ღრმად წარმოადგენდა და მხოლოდ ხოტბით არ შემოიფარგლებოდა, იყო ალ-ბალადური. მისი კეთილშობილთა გენელაოგიის წიგნი, ბიოგრაფიების ნამდვილ კოლექციას წარმოადგენს. მეორე მნიშვნელოვანი ნაშრომი ამ ჟანრში იყო იბნ ხალიკანის მიერ დაწყებულოი ბიოგრაფიული ლექსიკონი, რომელიც შემდეგ ალ-საფადიმ შეავსო. პირველ მნიშვნელოვან ავტობიოგრაფიას კი წარმოადგენს უსამა იბნ მუნკიდის ნაწარმოები, სადაც ავტორი ჯვაროსნულ ომებში მიღებულ გამოცდილებას აღწერს. ამავე პერიოდში პოპულარული გახდა მოგზაურობის ისტორიები, რომლის მნიშვნელოვანი წარმომადგენლები არიან იბნ ჰავკალი, იბნ ფადლანი, ალ-ისტახრი, ალ-მუკადასი, ალ-იდრისი, იბნ ბატუტა. ეს ნაწარმოებები მკითხველს წარმოდგენას უქმნის იმდროინდელი ისლამური სამყაროს, სხვადასხვა ქვეყნების კულტურათა შესახებ. მათში ჩანს თუ როგორ იყო განვითარებული არაბულ ქვეყნებში ვაჭრობა, იძლევიან საინტერესო გეოგრაფიულ და ისტორიულ მასალებს.
მაკამა
thumb|right|150px|ალ ჰარირის მაკამას ილუსტრაცია, XIII საუკუნე
მაკამა, რომელიც გარდამავალი თხრობის ტიპია პროზასა და პოეზიას შორის, მდებარეობს ფიქციურ და არაფიქციურ ჟანრებს შორის. ეს არის რეალური სიტუაციებიდან აღებული, მაგრამ შელამაზებული მოკლე მოთხრობების სერიები, რომლებიც გარკვეული ამბის მიღმა სხვა თემას ეხება. ამ ჟანრის მაგალითს წარმოადგენს მაკამა ჯაოზზე, რომელიც წარმოდგება როგორც სხვადასხვა არომატების შედარება, მაგრამ სინამდვილეში ეს არის პოლიტიკური სატირა. ჟანრის ფუძემდებლად მიჩნეულია ალ-ჰამადჰარი. მაკამა განსაკუთრებით პოპულარული იყო არაბულ ლიტერატურაში და მას XVII – XVIII საუკუნეებშიც კი იყენებდნენ, როცა არაბული ლიტერატურა უკვე კრიზისს განიცდიდა.
თანამედროვე არაბული ლიტერატურა
თანამედროვე არაბულ ლიტერატურას უწოდებენ ლიტერატურას, რომელიც იწყება ნაჰდას პერიოდში. ნაჰდა სიტყვასიტყვით გამოღვიძებას, გამოცოცხლებას ნიშნავს და რენესანსის ანალოგიურია. იგი XIX საუკუნიდან იწყება. ამ პერიოდიდან მსოფლიოში, ისევე როგორც თავად ქვეყანაში მიმდინარე ისტორიული, საზოგადოებრივი, ეკონომიკური ცვლილებები იწვევს მენტალიტეტის შეცვლას. XIX საუკუნისშუა წლებში ახლო აღმოსავლეთში უკვე იკვეთება თანამედროვე ინტელექტუალის ტიპი. მიიჩნევენ, რომ ნაჰდას დაწყება ნაპოლეონის ეგვიპტურ კამპანიასთანაა დაკავშირებული, რადგან აქედან იწყება არაბულ სამყაროში ევროპული ცივილიზაციის შესვლა. ნაპოლეონის არმიას თან ახლავს მეცნიერები, ინტელექტუალები, რომლებიც ადგილობრივ მოსახლეობას დასავლურ კულტურას აზიარებენ. ამის შესახებ საინტერესო ფაქტები მოჰყავს ისტორიკოს ალ-ჯაბარტს. ამ პერიოდიდან იწყება სტუდენტთა გაგზავნა ევროპაში, რასაც გადამწყვეტი მნიშვნელობა ჰქონდა.
ნაჰდას პერიოდის არაბული ლიტერატურის ორ მახასიათებელს წარმოადგენს ნეოკლასიკური მიმართულების აღმოცენება და მოდერნისტული მოძრაობა, რომელიც ძირითადად ტარგმანზე იყო ორიენტირებული.
სირიაში, ლიბანსა და ეგვიპტეში ზოგიერთი ავტორი კლასიკური მაკამას იმიტაციით ორიგინალურ ნამუშევრებს ქმნიდა. მათ შორის ყველაზე ცნობილია ალ-მუვაილიჰი, რომელიც თავის ნაწარმოებებში აკრიტიკებდა ისლამისტური პერიოდის ეგვიპტურ საზოგადოებას. მისი შემოქმედებით იწყება თანამედროვე არაბული ნოველის განვითარება. ეს მიმართულება გაგრძელებას ჰპოვებს ჯორჯი ზეიდანის, ქრისტიანი ლიბანელი მწერლის ისტორიულ ნოველებში. ეს უკანასკნელნი განსაკუთრებით პოპულარული გახდა ადვილად გასაგები მეტყველებით, მარტივი სტრუქტურითა და ავტორის მდიდარი წარმოსახვით. ამ პერიოდის კიდევ ორი მნიშვნელოვანი მწერალია ხალილ გიბრანი და მიხა’ილ ნა’იმა. XX საუკუნის არაბული ნოველის ყველაზე ცნობილი წარმომადგენელი არის ნაგიბ მაჰფუზი, რომელმაც 1988 წელს ნობელის პრემია მიიღო ლიტერატურაში.
ლიტერატურა
კატეგორია:არაბული ლიტერატურა
Paradrillia agalma
Paradrillia agalma — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
პურლინგბრუკის ჩანჩქერი
პურლინგბრუკის ჩანჩქერი (Purling Brook Falls) — ჩანჩქერი აღმოსავლეთ ავსტრალიაში, კუინზლენდის შტატში. მდებარეობს სპრინგბრუკის ეროვნულ პარკში და აქვს ერთი ვარდნილი. პურლინგბრუკის ჩანჩქერიდან 21 კილომეტრში მდებარეობს ტასმანიის ზღვა, ხოლო 80 კილომეტრში — შტატის ადმინისტრაციული ცენტრი ბრიზბენი.
იხილეთ აგრეთვე
კატეგორია:კუინზლენდის ჩანჩქერები
პოსად-პოკროვსკე
პოსად-პოკროვსკე (Посад-Покровське) — სოფელი უკრაინაში. მდებარეობს ხერსონის ოლქის ხერსონის რაიონში. 2013 წელს სოფლის მოსახლეობა 2349 კაცს შეადგენდა.
რესურსები ინტერნეტში
კატეგორია:ხერსონის რაიონის სოფლები
28 აგვისტო
28 აგვისტო — გრიგორიანული კალენდრის 240-ე დღე (ნაკიან წლებში – 241-ე დღე). წლის ბოლომდე დარჩენილია 125 დღე.
იხილეთ აგრეთვე
სხვა თვეები:
0828
Lasioglossum bimaculatum
Lasioglossum bimaculatum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1872 წელს.
სქოლიო
bimaculatum
ემილი დეივისი
სარა ემილი დეივისი (დ. 22 აპრილი, 1830, საუთჰემპტონი, ინგლისი — გ. 13 ივლისს, 1921, ჰემპსტედი, ინგლისი) — ინგლისელი ფემინისტი, სუფრაჟისტი და გირტონის კოლეჯის მთავარი დამფუძნებელი.
ბიოგრაფია
ემილი დეივისი, სასულიერო პირის ჯონ დეივისა და მასწავლებლის მერი ჰოპკინსონის ქალიშვილი, დაიბადა საუთჰემპტონში, ინგლისში, 1830 წელს. მან თავისი ახალგაზრდობის უმეტესი ნაწილი გეითსედში გაატარა, სადაც მისი მამა ჯონ დეივისი რექტორად მუშაობდა. ჯონ დეივისს ჰქონდა ტრადიციული შეხედულებები განათლების შესახებ, ამიტომ მისი ძმები სკოლაში გააგზავნეს, ხოლო ემილი და მისი და ჯეინი სახლში იღებდნენ განათლებას. დეივისი ემზადებოდა მედიცინაში. 1860-62 წლებში მან დაწერა სტატიები "ქალი ექიმები" და "მედიცინა, როგორც პროფესია ქალებისთვის". გარდა ამისა, მან "დიდად გაამხნევა" მისი მეგობარი ელიზაბეტ გარეტი სამედიცინო სწავლების პროცესში. 1858 წელს, ემილის ძმა ჰენრი გარდაიცვალა ტუბერკულოზით, ხოლო უილიამი ყირიმის ბრძოლების შედეგად მიღებული ჭრილობებით. ემილი ძალიან ახლოს იყო მის უფროს ძმასთან ლეველენთან, რომელთან ერთადაც გარკვეული პერიოდი ცხოვრობდა ლონდონში.
ქალის უფლებები
1862 წელს, მამის გარდაცვალების შემდეგ, დეივისი ლონდონში გადავიდა საცხოვრებლად, სადაც იგი რედაქტორობდა ინგლისურ ქალთა ჟურნალს და მეგობრობდა ქალთა უფლებების დამცველ ბარბარა ბოდიშონთან, ელიზაბეტ გარეტ ანდერსონთან და მის უმცროს დასთან, მილისენტ ფოუსეტთან. დეივისი გახდა ქალთა სადისკუსიო ჯგუფის, კენსინგტონის საზოგადოების, დამფუძნებელი წევრი.
ემილის პირველი კამპანია იყო ხელისუფლების დარწმუნება, რომ ქალებისათვის მიეცათ შესაძლებლობა გამხდარიყვნენ ლონდონის უნივერსიტეტის სტუდენტები. იგი ასევე ჩაერთო ოქსფორდისა და კემბრიჯის გამოცდებზე გოგონების დაშვების უზრუნველყოფის კამპანიაში. დეივისი შეუერთდა ქალთა ემანსიპაციის კამპანიას ქალბატონ ბოდიშონთან და ელიზაბეტ გარეტთან ერთად. დოროთეა ბეილთან და ფრენსის მერი ბუსთან ერთად მან მისცა ჩვენება სკოლის საგამოძიებო კომისიის წინაშე (1864–68), რომლის მიზანი ქალების საუნივერსიტეტო გამოცდებზე დაშვება იყო. ემილი აგრეთვე მონაწილეობდა ჯონ სტიუარტ მილი ს 1866 წლის პეტიციის ორგანიზებაში, ბრიტანეთის პარლამენტში. იმავე წელს მან დაწერა წიგნი სახელწოდებით "ქალთა უმაღლესი განათლება".
გირტონის კოლეჯი
1869 წელს დეივისმა და მისმა მეგობრებმა ჰიჩინში გახსნეს ქალთა კოლეჯი, რომელიც 1873 წელს გადავიდა კემბრიჯში, როგორც გირტონის კოლეჯი. იგი იყო კოლეჯის ხელმძღვანელი 1873–1875 წლებში. ემილის იდეები განათლებაზე საკმაოდ კონსერვატიული იყო და ამან მას კონფლიქტი მოუტანა ბარბარა ბოდიშონთან. ემილის სჯეროდა, რომ მის სტუდენტებს კონცენტრირება უნდა მოეხდინათ ისეთ ტრადიციულ საგნებზე, როგორიცაა კლასიკა და მათემატიკა, ხოლო ბოდიჩონი უპირატესობას ანიჭებდა სასწავლო გეგმის უფრო რადიკალურ მიდგომას. ისინი ასევე არ ეთანხმებოდნენ ერთმანეთს სტუდენტთა დისციპლინის საკითხში. ემილი მკაცრ რეჟიმს ემხრობოდა, ხოლო ბარბარე უფრო ლიბერალურ მიდგომას. ემილი ასევე ამტკიცებად, რომ ახალი კოლეჯი ინგლისის ეკლესიასთან უნდა ყოფილიყო დაკავშირებული.
შემდგომი წლები
1889 წელს ემილი უბრუნდება სუფრაჟისტების კამპანიას. ის დიდ როლს ასრულებდა ხმის უფლების მქონე საზოგადოებათა ეროვნულ კავშირში (NUWSS). დეივისის დაჟინებული ბრძოლა ქალთა თანაბარი განათლებისთვის ასევე მნიშვნელოვანი იყო ნიუნჰემის კოლეჯის დაარსებისას. 1906 წელს იგი ხელმძღვანელობდა დელეგაციას პარლამენტში. იგი ცნობილი იყო იმით, რომ ეწინააღმდეგებოდა ბოროტმოქმედ და ძალადობრივ მეთოდებს, რომელსაც იყენებდა სუფრაჟისტების ნაწილი, რომელსაც პანკჰარსტი ხელმძღვანელობდა. ემილის ასევე ჰქონდა უთანხმოება NUWSS- ის ხელმძღვანელობასთან. ის მხარს არ უჭერდა იდეას, რომ ყველა ზრდასრულ ადამიანს უნდა ჰქონოდა ხმის მიცემის უფლება და 1912 წელს მან დატოვა თანამდებობა, როდესაც ორგანიზაციამ გადაწყვიტა ლეიბორისტული პარტიისთვის სრული მხარდაჭერა მიენიჭებინა.
ემილი დეივისი გარდაიცვალა ჰემპსტედში, ლონდონი, 1921 წლის 13 ივლისს.
სუბორდინაცია (ფილმი)
სუბორდინაცია — 2007 წლის ქართული დრამატული ფილმი. ასახავს ქართველ ახალგაზრდებში გავრცელებულ ნარკომანიის პრობლემას.
წითელფრთიანი კოჭობურა
წითელფრთიანი კოჭობურა (Rhodopechys sanguinea) — ფრინველი ბეღურასნაირთა რიგისა. გავრცელებულია ჩრდილოეთ-დასავლეთ აფრიკაში, პალესტინაში, ირანში, სამხრეთ ამიერკავკასიაში, შუა აზიისა და თურქმენეთში. საქართველოში — ახალქალაქის მუნიციპალიტეტში. ბუდობს წყვილებად ან მცირერიცხოვან კოლონიებად. შეტანილია საქართველოს „წითელ წიგნში“.
სუბორდინაცია (ფილმი)
რესურსები ინტერნეტში
კატეგორია:ქართულენოვანი ფილმები კატეგორია:2007 წლის ქართული ფილმები კატეგორია:დრამატული ფილმები კატეგორია:ფილმები ნარკომანიის შესახებ
წითელფრთიანი კოჭობურა
ლიტერატურა
კატეგორია:ბეღურასნაირნი
პრავდინე
პრავდინე (Правдине) — სოფელი უკრაინაში. მდებარეობს ხერსონის ოლქის ხერსონის რაიონში. 2013 წელს სოფლის მოსახლეობა 1629 კაცს შეადგენდა.
რესურსები ინტერნეტში
კატეგორია:ხერსონის რაიონის სოფლები
აქსის თაუერსი
მინი|410x410პქ|თეთრი კოშკი [[ილია ჭავჭავაძის გამზირი|ილია ჭავჭავაძის გამზირიდან]] აქსის თაუერსი — ცათამბჯენი, ბიზნეს და კომერციული ცენტრი თბილისში, ჭავჭავაძის გამზირის #75-ში.
41-სართულიანი (37 სართული მიწის ზემოთ და 4 სართული მიწის ქვეშ) შენობის სიმაღლე 147 მეტრს აღწევს. კომპლექსი ორი იდენტური ფორმისა და სიმაღლის თანაბარი მოცულობის კოშკისგან შედგება და მისი მშენებლობა 2022 წელს დასრულდა. ერთი კოშკი მინით, ხოლო მეორე კი ქვითაა დაფარული და თითოეულს კოშკს განსხვავებული ფუნქცია აქვს.
თეთრი კოშკი მთლიანად საცხოვრებელ ფართებს ეთმობა, შავი კოშკი კი მულტიფუნქციურია და სასტუმროს, კვების პუნქტებს, ბიზნეს და სხვა ტიპის ინფრასტრუქტურას აერთიანებს. კომპლექსური გრუნტით შექმნილი სირთულეების გამო კოშკების მშენებლობა რამდენიმე წლით იყო გაჭიანურებული. მშენებლობა 2015 წლიდან განახლდა კომპანია აქსისისა და თანაივნესტირების ფონდის მხარდაჭერით.
რესურსები ინტერნეტში
კატეგორია:თბილისის მაღლივი შენობები
Paradrillia alluaudi
Paradrillia alluaudi — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
სან-ემილიო
სან-ემილიო (ოფიციალურად სან-ემილიოს მუნიციპალიტეტი; ილოკ:  Ili ti San Emilio; ფილ: Bayan ng San Emilio) ― მეოთხე კლასის მუნიციპალიტეტი სამხრეთ ილოკოსის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 7 206 ადამიანს შეადგენს. მოიცავს 8 ბარანგაის.
სქოლიო
კატეგორია:სამხრეთ ილოკოსის მუნიციპალიტეტები
ურუგვაის გეოგრაფია
ურუგვაი — სახელმწიფო სამხრეთი ამერიკის სამხრეთ-აღმოსავლეთ ნაწილში, ატლანტის ოკეანის სანაპიროზე.
ჩრდილოეთიდან ესაზღვრება ბრაზილია, დასავლეთიდან არგენტინა, ხოლო აღმოსავლეთიდან და  სამხრეთიდან ატლანტის ოკეანე.
ფართობი 176 220 კმ².
საზღვრის საერთო სიგრძე 1564 კმ (მათ შორის: არგენტინასთან — 579 კმ, ბრაზილიასთან — 985 კმ.).
სანაპირო ზოლის სიგრძე: 660 კმ.
ქვეყნის უმაღლესი მწვერვალია— მთა კათედრალი (Cerro Catedral) 514 მ.
სამხრეთით გორაკ-ბორცვიანი ტერიტორია იცვლება დაბლობებით. სანაპირო ზოლი ლაგუნის ტიპისაა.
კლიმატი
კლიმატი სუბტროპიკული, ოკეანურია. იანვრის საშუალო ტემპერატურა 22—24°C, ივლისისა 10—12°C. სამხრეთის ქარების "პამპერო"-ს ქროლვის დროს კი ტემპერატურა ეცემა −5 °C-მდე, მოდის თოვლიც.
ატმოსფერული ნალექები 1000 მმ შეადგენს სამრეთის რაიონებში, ხოლო 1200 მმ-ს ჩრდილოეთით.
რესურსები ინტერნეტში
* კატეგორია:ურუგვაი
Lasioglossum birkmanni
Lasioglossum birkmanni — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1906 წელს.
სქოლიო
birkmanni
თეთრეკალა
თეთრეკალა (Lycium) — ფოთოლმცვივანი ან მარადმწვანე ეკლიანი ბუჩქების გვარი ძაღლყურძენასებრთა ოჯახისა. აქვთ ჯგუფ-ჯგუფად ან მორიგეობით განლაგებული მარტივი, მთლიანი ფოთლები, ორსქესიანი ყვავილები, წვნიანი კენკრა ნაყოფი.
სამხრეთამერიკული გვარია. აერთიანებს 100-მდე სახეობას, რომლებიც გავრცელებულია ორივე ნახევარსფეროს ზომიერ და სუბტროპიკულ სარტყელში. საქართველოში 1 სახეობა გვხვდება (Lycium barbarum); საკმაოდ გავრცელებული მცენარეა, იზრდება ხრიოკ ადგილებზე. დეკორატიულია, იყენებენ ცოცხალ ღობედ. თეთრეკალას ბევრი სახეობა გვალვაგამძლეა, ზოგიერთი ნიადაგის დამლაშებასაც იტანს.
გამოსადეგია ხრიოკი ადგილების გასამწვანებლად.
ლიტერატურა
კატეგორია:ძაღლყურძენასებრნი
წინტალები
წინტალები (Charadrii) — ფრინველთა ქვერიგი მეჭვავიასნაირთა რიგისა. მოიცავს წვრილ-წვრილ და საშუალო ტანის (მასა 20 გ — 1 კგ) 181 სახეობის ფრინველს, რომლებიც გაერთიანებულია 13 ოჯახში (აქედან 2 ამომწყდარია). წინტალებს სხვადასხვა ფორმის ნისკარტი აქვთ, კარგად ფრენენ. წყლისთანა ფრინველებია. საქართველოში ბუდობენ პატარა წინტალა, მსევანი, მებორნე. ზოგი სახეობა მიმოფრენისას გვხვდება. სანადირო ობიექტებია ტყის ქათამი, ჭყინპო, გოჭა ანუ ჭოვილო და სხვა.
ლიტერატურა
კატეგორია:მეჭვავიასნაირნი
საბა (პოლონეთის მიტროპოლიტი)
მიტროპოლიტი საბა (Metropolita Sawa, ერისკაცობაში — მიხაილ გრიცუნიაკი, Michał Hrycuniak; დ. 15 აპრილი, 1938, პოლონეთი) — პოლონეთის მართლმადედებელი ეკლესიის მეთაური, მიტროპოლიტი ვარშავისა და სრულიად პოლონეთისა 1998 წლის 12 მაისიდან.
ბიოგრაფია
ერისკაცობაში - მიხეილ გრიცუნიაკი. დაიბადა 1938 წლის 15 აპრილს პოლონეთში. 1957 წელს დაამთავრა მართლმადიდებლური სასულიერო სემინარია. 1961 წელს დაამთავრა ვარშავის ქრისტიანული ღვთისმეტყველების აკადემია, ღვთისმეტყველის მაგისტრის ხარისხით. 1964 წელს ხელდასხმულ იქნა დიაკვნად. 1966 წელს აღიკვეცა ბერად, სახელით საბა და ხელდასხმულ იქნა მღვდელმონოზვანდ. 1970 წელს აღყვანილ იქნა არქიმანდრიტის ხარისხში. 1979 წლის 25 ნოემბერს ხელდასხმულ იქნა ეპისკოპოსად. 1987 წელს ებოძა მთავარპისკოპოსობა. 1998 წლის 12 მაისს წმინდა სინოდის მიერ არჩეულ იქნა პოლონეთის მართლმადიდებელი ეკლესის წინამძღვრად. 1998 წლის 31 მაისს ვარშავის წმინდა მარიამ მაგდალინელის სახელობის საკათედრო ტაძარში შედგა ინთრონიზაცია.
რესურსები ინტერნეტში
კატეგორია:დაბადებული 1938 კატეგორია:მართლმადიდებელი ავტოკეფალური ეკლესიების მეთაურები კატეგორია:პოლონეთის მიტროპოლიტები კატეგორია:პოლონეთის მართლმადიდებელი ეკლესია კატეგორია:დაბადებული 15 აპრილი
ნიურნბერგის ტრანსპორტის მუზეუმი
ნიურნბერგის ტრანსპორტის მუზეუმი (Verkehrsmuseum Nürnberg) - მდებარეობს ნიურნბერგში, გერმანია და მოიცავს გერმანიის სარკინიგზო კომპანიის (Deutsche Bahn) საკუთარ DB მუზეუმს და კომუნიკაციების მუზეუმს (Museum für Kommunikation). მას ასევე აქვს ორი სატელიტური მუზეუმი კობლენც-ლატცელში და ჰალეში. ნიურნბერგის ტრანსპორტის მუზეუმი არის ერთ -ერთი უძველესი ტექნიკური ისტორიის მუზეუმი ევროპაში.
2007 წლის თებერვალში DB მუზეუმის ოფიციალური სახელი გახდა გერმანიის სარკინიგზო კომპანიის მუზეუმი.
ისტორია
დღევანდელი DB მუზეუმის წინამორბედი გაიხსნა 1899 წელს, როგორც სამეფო ბავარიის რკინიგზის მუზეუმი და ეს არის გერმანიის უძველესი რკინიგზის მუზეუმი. დღეს ეს არის კომპანიის მუზეუმი, რომელიც ეკუთვნის Deutsche Bahn- ს და სხვა საკითხებთან ერთად ასახავს რკინიგზის ისტორიას. ახლანდელი შენობა აშენდა 1925 წელს.
1996 წლის 1 ივლისს, სარკინიგზო კომპანიამ აიღო მუზეუმი გერმანიის ფედერალური სარკინიგზო კომპანიისგან სიმბოლურ ფასად. ამავე დროს დოქტორი იურგენ ფრანცკე, ნიურნბერგში ინდუსტრიული კულტურის მუზეუმის ხელმძღვანელი, დაინიშნა მუზეუმის ხელმძღვანელად.
გამოფენა
ისტორიული სარკინიგზო მანქანების გამოფენებში შეხვდებით შემდეგ მნიშვნელოვან ექსპონატებს:მინი|მეფე ლუდვიგის სამეფო მატარებელი|მარცხნივ
ზოგიერთი ორიგინალური მანქანა არ არის თავად მუზეუმში, არამედ ვაგონის ფარდულში, რომელიც მდებარეობს მუზეუმის კუთვნილ ღია სივრცეში, ქუჩის მოპირდაპირე მხარეს. მუზეუმი ასევე ფლობს მთელ რიგ ისტორიულ მანქანებს, რომელთა გამოყენება შესაძლებელია სპეციალური სარკინიგზო მომსახურებისთვის.
მუზეუმის კიდევ ერთი მიმზიდველობაა მისი 160, 1:10 მასშტაბის მოდელების კოლექცია, რომელიც იკავებს მუზეუმის 1000 კვადრატულ მეტრს. ეს მოდელები აშენებულია წლების განმავლობაში მე -19 საუკუნის ბოლოდან. პირველი გაკეთდა 1882 წელს სამეფო ბავარიის სახელმწიფო რკინიგზის შეგირდების მიერ.
მუზეუმი ასევე გთავაზობთ გასასვლელ გვირაბს, გადასასვლელს, სიგნალებს და წერტილებს, რომელთა მართვაც შესაძლებელია, მოდელები აღჭურვილი ხმით, შუქით და ტრენაჟორებით.
რკინიგზის მოდელი, რომელიც მოიცავს 80 მეტრის 2 ფართს, გამოიყენება სარკინიგზო პროტოტიპული ოპერაციების საჩვენებლად. მუზეუმის სამუშაო საათებში ხდება ათწუთიანი დემონსტრაცია საათობრივად, ან ყოველ ნახევარ საათში, სადაც აიხსნება რკინიგზის მუშაობის ძირითადი კონცეფციები. განლაგება, რომელიც აშენდა 1960-1970 წლებში, მუშაობს საკონტროლო პანელების გამოყენებით, სულ 5000 რელესთან ერთად.
მუზეუმის მთავარ შენობაში არის ბიბლიოთეკა, რომელსაც აქვს დაახლოებით 40,000 დასახელების წიგნი რკინიგზის საკითხებზე. ბიბლიოთეკის მონახულება შესაძლებელია სამუშაო დღეებში უფასოდ.
2005 წლის ხანძარი
ადლერის 1935 წლის ასლი, პირველი გერმანული რკინიგზის ლოკომოტივი, რომელიც მოძრაობდა ნიურნბერგსა და ფურტს შორის, ძლიერ დაზიანდა ხანძრის შედეგად. შეგირდებმა და გამოცდილმა სპეციალისტებმა ძრავა აღადგინეს ლოკომოტივში. ორწლიანი რეკონსტრუქციის შემდეგ ადლერი კიდევ ერთხელ იყო მზად კვლავ ჩაეტარებინა ოპერაციები და დაბრუნდა ნიურნბერგის სატრანსპორტო მუზეუმში 2007 წლის 23 ნოემბერს. ფედერალური მთავრობის დეპუტატებმა,კომპანიის მენეჯმენტის წევრებმა და ბავარიის მინისტრ – პრეზიდენტმა ბექშტაინმა მონაწილეობა მიიღეს აღდგენილი ადლერის პირველ მოგზაურობაში 2008 წლის 26 აპრილს. მუზეუმში ნაჩვენებია 1953 წლის შემდგომი, არაოპერაციული ასლი.
კობლენცის ფილიალი
კობლენცის ოლქში არის გერმანიის სარკინიგზო კომპანიის მუზეუმი - მუზეუმის ფილიალი, რომელიც იტევს უამრავ მანქანას, მათ შორის რამდენიმე კლასის 103, 110 და 113, E 44 და E 16 ელექტრო ექსპრეს ლოკომოტივებს. დამატებით აღდგენილია პრუსიული T 3, ქარხნის ნომერი 499, რომელიც აშენდა მასჩინენფაბრიკ ქრისტიან ჰაგანსის მიერ 1903 წელს და ინახებოდა მემკვიდრეობის დაცვის მკაცრი წესების შესაბამისად. ათწლეულების განმავლობაში ის გამოიყენებოდა კიოლნის ზოოპარკის ბავშვთა სათამაშო პარკში. ამჟამად ნიურნბერგში დიდი ხანძრის შედეგად დაზიანებული ორთქლის ლოკომოტივის ორი ექსპონატიც აღდგენილია.
საკომუნიკაციო მუზეუმი
სატრანსპორტო მუზეუმის საკომუნიკაციო მუზეუმი წარმოიშვა ბავარიის სამეფო საფოსტო მუზეუმიდან და ინტეგრირებული იქნა სატრანსპორტო მუზეუმში 1902 წელს. მასში ნაჩვენებია 500 წელზე მეტი ხნის საფოსტო და სატელეკომუნიკაციო მომსახურების ისტორია ბავარიაში შუა საუკუნეებიდან დღემდე. ძირითადი ასპექტები მოიცავს საფოსტო ტრანსპორტის განვითარებას, ტელეგრაფიას და ტელეფონს. ნაჩვენებია ორიგინალური მანქანები, როგორიცაა სატრანსპორტო საშუალებები და მოტორიზებული მანქანები, ასევე ტექნიკური აღჭურვილობა ძველმოდური ტელეპრინტერებიდან თანამედროვე საინფორმაციო თანამგზავრებამდე.
სივრცის ნაკლებობის გამო, რამდენიმე ისტორიული სარკინიგზო საფოსტო მანქანა მდებარეობს აუგსბურგის რკინიგზის პარკში.
სქოლიო
კატეგორია:მუზეუმის ტიპები კატეგორია:მუზეუმები დაარსების წლის მიხედვით კატეგორია:მუზეუმები ევროპაში კატეგორია:მუზეუმები კატეგორია:გერმანიის მუზეუმები კატეგორია:მუზეუმები ქალაქების მიხედვით
Med.ge
Med.ge - ქართულენოვანი სამედიცინო პორტალი. ძირითადად ორიენტირებულია სამედიცინო სფეროს სპეციალისტებზე, თუმცა ღიაა ფართო მომხმარებლისთვისაც. ინფორმაცია საიტზე განთავსებულია კატალოგებად. საიტის სტრუქტურაა:
ტბეთის მრავალთავი
მინიატიურა|250პქ|ტბეთის მრავალთავი ტბეთის მრავალთავი, სვანური მრავალთავი — X საუკუნის ქართული ხელნაწერი მრავალთავი, სამონასტრო დანიშნულების კრებული. გადაწერილია ტაო-კლარჯეთში ტბეთის მონასტრისათვის. ხელნაწერის მომგებლები არიან მამფალი მტბევარი იოვანე და მამა თეოდორე.
შინაარსობრივად ხელნაწერი ჰომილეტიკური, აგიოგრაფიული, ეგზეგეტიკური და აპოკრიფული 74 თხზულების ადრეული, პალესტინური ტექსტების თარგმანს წარმოადგენს.
ნაწერია ეტრატზე, შეიცავს 242 ფურცელს. ფურცლის ზომებია 38,5X30 სანტიმეტრი.
ტექსტი ძირითადად ასომთავრულითაა გადაწერილი, მხოლოდ ერთი თავია შესრულებული ნუსხური დამწერლობით. გამოყოფილია საზედაო ასოები, რომლებიც ტექსტის წითელი მელნითა და სინგურითაა შესრულებული. ზოგიერთი გვერდის არშიაზე სხვადასხვა ფიგურაა მიხატული.
ტბეთის მრავალთავი დღეს საქართველოს ხელნაწერთა ეროვნულ ცენტრშია დაცული (ფონდი: A-19).
ლიტერატურა
კატეგორია:ქართული სასულიერო ხელნაწერები კატეგორია:მრავალთავები კატეგორია:ხელნაწერთა ეროვნული ცენტრის A ფონდი კატეგორია:X საუკუნის ხელნაწერები
დედოფალ მერის ჩანჩქერი
დედოფალი მერი — ჩანჩქერი აღმოსავლეთ ავსტრალიაში, კვინსლენდის შტატში. ეს ადგილი მდებარეობს მაინის ეროვნულ პარკში. ჩანჩქერი წარმოიქმნება მდინარე კონდამინზე და მისი სიმაღლე შეადგენს 40 მეტრს, ამ ჩანჩქერს გააჩნია ერთი ვარდნობი. დედოფალი მერის ჩანჩქერიდან 109 კილომეტრში მდებარეობს ტასმანიის ზღვა, ხოლო ჩანჩქერიდან 116 კილომეტრში მდებარეობს შტატის ადმინისტრაციული ცენტრი ბრიზბენი.
იხილეთ აგრეთვე
კატეგორია:კუინზლენდის ჩანჩქერები
ტაკა
ტაკა — ფულის ერთეული ბანგლადეშის სახალხო რესპუბლიკაში. 1 ტაკა შედგება 100 პაისისგან. ISO 4217 კოდი — BDT. აბრევიატურა — Tk.
ისტორია
1971 წელს აღმოსავლეთ ბენგალიის ყოფილი პროვინცია გახდა დამოუკიდებელი სახელმწიფო ბანგლადეში, რომლის ფულის ერთეული იყო პაკისტანური რუპია.
1972 წელს პაკისტანური რუპია შეცვალა ახალმა ვალუტამ «ტაკა»მ. სიტყვა ტაკა იყო ძველად ვერცხლის მონეტის სახელი და ეს ტერმინი ფართოდ იყო გავრცელებული ინდოეთის სხვადასხვა ნაწილებში, მაგრამ სხვადასხვა მნიშვნელობით. არაბი მოგზაურის იბნ ბატუტას თქმით ბენგალიაში ხალხი ოქროს მონეტას აღწერდნენ როგორც ოქროს ტაკას, ხოლო ვერცხლის მონეტას, როგორც ვერცხლის ტაკას. სხვა სიტყვებით, რომ ვთქვათ ყველა სახის ლითონის მონეტას ბენგალიელები უწოდებდნენ ტაკას.
მონეტები
1973 წელს მიმოქცევაში შევიდა მონეტები ნომინალით 5, 10, 25 და 50 პაისა. 1974 წელს დაემატა 1 პაისას ნომინალის მონეტა, ხოლო 1975 წელს 1 ტაკა. 1, 5 და 10 პაისა მოჭრილია ალუმონისგან, 25 და 50 პაისა ფოლადისგან და 1 ტაკი სპილენძ-ნიკელისგან. 5 პაისა კვადრატული ფორმისაა მომრგვალებული კუთხეებით.
1 და 5 პაისა იშვიათად გვხვდება მიმოქცევაში. 10, 25 და 50 პაისას არ გააჩნია ფართო ტირაჟი. მხოლოდ 1, 2 და 5 ტაკა რეგულარულად გვხვდება მიმოქცევაში.
ბანკნოტები
1972 წელს მიმოქცევაში შევიდა ბანკნოტები ნომინალით 1, 5, 10 და 100 ტაკა, მას მოჰყვა 1975 წელს 50 ტაკა, 1977 წელს 500 ტაკა და 1980 წელს 20 ტაკა.
2000 წელს ხელისუფლებამ საცდელი სახით გამოუშვა პოლიმერის 10 ტაკა, მაგრამ ის მოსახლეობაში არაპოპულარული გახდა. ამჟამად ბანკნოტები ნომინალით 1 და 5 ტაკა თანდათან იცვლება მონეტებით.
2008 წელს ხელისუფლებამ გამოუშვა ბანკნოტი 1000 ტაკა.
2011 წელს ბანგლადეშის ბანკმა დაიწყო ბანკნოტების ახალი სერიის გამოშვება.
იხილეთ აგრეთვე
მსოფლიოს ვალუტები
რესურსები ინტერნეტში
კატეგორია:ბანგლადეში კატეგორია:ბრუნვაში არსებული ვალუტები
Paradrillia consimilis
Paradrillia consimilis — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
ტეტრა...
ტეტრა..., ტეტრ... (τετρά) — რთული სიტყვის ნაწილი, ნიშნავს ოთხს.
ლიტერატურა
ტ
სადოვე (ხერსონის რაიონი)
რესურსები ინტერნეტში
კატეგორია:ხერსონის რაიონის სოფლები
29 აგვისტო
29 აგვისტო — გრიგორიანული კალენდრის 241-ე დღე (ნაკიან წლებში – 242-ე დღე). წლის ბოლომდე დარჩენილია 124 დღე.
იხილეთ აგრეთვე
სხვა თვეები:
ტრანს...
ტრანს...  (ლათ.   trans-ით, გავლით, გამჭოლ) — რთული სიტყვის პირველი შემადგენელი ნაწილი. აღნიშნავს:
29 აგვისტო
იხილეთ აგრეთვე
0829
ტრანს...
ლიტერატურა
კატეგორია:თავსართები
ორლანდო მეჯიკი
ორლანდო მეჯიკი (Orlando Magic) — პროფესიონალური საკალათბურთო კლუბი, რომელიც მდებარეობს, ქალაქ ორლანდოში, ფლორიდის შტატში, აშშ. გუნდი არის წევრი სამხრეთ-აღმოსავლეთ დივიზიონის, რომელიც აღმოსავლეთ კონფერენციას ეკუთვნის ნაციონალურ საკალათბურთო ასოციაციაში (NBA). გუნდი საშინაო მატჩებს ატარებს Amway Center-ში. გუნდში თამაშობდნენ ისეთი მოთამაშეები როგორებიც არიან შაკილ ონილი, პენი ჰარდევეი, გრანტ ჰილი, ტრეისი მაკგრედი, სტივ ფრენსისი, დუაიტ ჰოვარდი. გუნდი ასევე იყო ნახევარზე მეტჯერ არსებობის მანძილზე (23 წლის მანძილზე 14-ჯერ გავიდა პლეი-ოფში). ორლანდო იყო წარმატებული იმ 4 გუნდიდან, რომელიც 1988-89 წლებში შეუერთდა ლიგას მოგებების პროცენტული მაჩვენებლით. 2011 წლის მიხედვით, მეჯიკი არის ერთადერთი გუნდი დიდ ოთხეულში, რომელიც ქალაქ ორლანდოში თამაშობს.
1989-1992: გუნდის შექმნა
ორლანდო მეჯიკი NBA როგორც დამატებითი გუნდი ისე შეუერთდა 1989 წელს. გუნდის დაარსებისას, ჟურნალ-გაზეთებში ჩატარდა გამოკითხვა მოსახლეობას შორის, მიეცათ რჩევები სახელთან დაკავშირებით. 4 296 შესული ხმა გადანაწილდა ოთხ სახელზე: „ჰიტი“, „ტროპიკსი“, „ჯუისი“ და „მეჯიკი“. 1986 წლის 27 ივლისში გადაწყდა და განაცხადეს გუნდის მესვეურებმა, რომ მათი არჩევანი მეჯიკზე შეჩერდა, რა სახელითაც გუნდი წარდგა NBA-ში. მეჯიკი არის იმ 4 გუნდიდან ერთ-ერთი, რომელიც NBA დააჯილდოვა რამდენიმე ქალაქი გუნდის შექმნით მაიამი ჰიტი, შარლოტ ჰორნეტსი და მინესოტა ტიმბერვულვზისთან ერთად. თავდაპირველად NBA აპირებდა მხოლოდ 3 გუნდის შექმნას, მათგან ერთი გუნდი შეიქმნებოდა ფლორიდაში, თუმცა მაიამის და ორლანდოს მფლობელმა ჯგუფებმა კარგად იმუშავეს ამ საკითხთან, რასაც NBA გადაწყვეტის შეცვლა მოჰყვა და საბოლოოდ 4 გუნდი დაემატა ლიგას. მეჯიკი გახდა პირველი გუნდი, რომელიც ორლანდოს არეაში შეიქმნა და არა მხოლოდ გახდა პირველი გუნდი კალათბურთში, არამედ სხვა დანარჩენ მთავარ ლიგის გუნდებს შორის. გუნდს სათავეში უილიამ დაპონტ III მის ორ ძმასთან - ჯეიმზ და რობერტ ჰიუტთან ერთად ჩაუდგა. გენერალური მენეჯერის რანგში კი ფილადელფია სიქსერსის ყოფილი გენერალური მენეჯერ - პეტ უილიამსი დაინიშნა. მეთ გუკასი გახდა გუნდის პირველი მთავარი მწვრთნელი, რომელიც დაეხმარა მეჯიკს პირველი 12 მოთამაშის არჩევაში NBA დრაფტზე 1989 წლის 15 ივნისს. 1989 წლის 27 ივნისს, ნიკ ანდერსონი იყო სრულ დრაფტზე მე-11 არჩევანი, ხოლო გუნდის ისტორიაში პირველი არჩევანი. მეჯიკმა პირველი მატჩი 1989 წლის 4 ნოემბერს ჩაატარა ორლანდო არენაში ნიუ-ჯერსი ნეტსის წინააღმდე, რომელმაც შეძლო 111-106 მოგება მძიმე-ბრძოლიან თამაშში. მეჯიკის პირველი მოგება ისტორიაში 2 დღის შემდეგ მოხდა, როდესაც გუნდმა 118-110 დაამარცხა ნიუ-იორკ ნიქსი. ინაუგურაციის პირველი წლის რეგულარული სეზონი მეჯიკმა 18-64 შედეგით ჩაამთავრა.
1990 წლის დრაფტზე, ორლანდომ დენის სკოტი აირჩია მე-4 არჩევნად. 1990 წლის 30 დეკემბერს, სკოტ სკილსმა შეძლო 30 ასისტენტის დადება 155-116 დენვერ ნაგეტსის დამარცხებაში, რითაც კევინ პორტერის NBA ერთი თამაშის ასისტენტის რეკორდი (29) მოხსნა. სეზონის დასრულებისას, სკილსი დასახელებული იქნა NBA ყველაზე გაუმჯობესებული მოთამაშე, ასევე მეჯიკმა შეძლო არსებობის მეორე წელს გაუმჯობესება და 31-51 დაასრულა, სადაც 41 თამაშიდან 40 საშინაო თამაშში შეძლეს სრულად არენაში დასწრების ბილეთების გაყიდვა.
1991 წლის 19 დეკემბერს, დევოსების ოჯახმა იყიდა გუნდი 85 მილიონ აშშ დოლარად, რიჩარდ დევოსი, რომელიც გახდა გუნდის მფლობელი ოჯახთან ერთად. 1991-92 წლის სეზონი მეჯიკისთვის იმედგასაცრუებელი გამოდგა, სადაც ბევრმა მოთამაშემ გააცდინა სეზონი: დენის სკოტმა მხოლოდ 18 მატჩში შეძლო მონაწილეობის მიღება, ნიკ ანდერსონმა 22 მატჩი ვერ ითამაშა, ხოლო სტენლი რობერტსმა, ჯერი რეინოლდსმა, ბრაიან უილიამსმა, სემ ვინსენტმა და ოტის სმითმა გააცდინეს სულ ცოტა 27 თამაში თითოეულ მათგანმა. საბოლოოდ რეგულარული სეზონი 21-61 დაასრულეს. თუმცა მეჯიკმა მაინც შეძლო 41 საშინაო თამაშების ბილეთების სრულად გაყიდვა.
1992-1996: შაკილ ონილის ერა
მეჯიკმა კვლავ მოიგო 1993 წლის NBA დრაფტის ლატარეაში. გუკასი გადადგა მთავარი მწვრთნელის პოსტიდან და მისი ადგილი ბრაიან ჰილმა დაიკავა, რომელიც გუნდის ისტორიაში მე-2 მწვრთნელი გახდა. დრაფტზე მეჯიკმა კრის ვებერი აირჩია, თუმცა უმალვე გაუშვა გოლდენ-სტეიტ უორიორსიში მე-3 ნომრად არჩეულ ენფერნი ჰარდევეის სანაცვლოდ, ასევე სამომავლოდ დრაფტის არჩევნისთვის. ონილის და ჰარდევეის დუეტით, მეჯიკი ერთ-ერთი დომინანტი კლუბი გახდა NBA-ში, რომლებმაც შეძლეს 50 გამარჯვების მოპოვება (32 მარცხი). პირველად გუნდის ისტორიაში მეჯიკი პლეი-ოფში გავიდა აღმოსავლეთ კონფერენციაში დაკავებული მე-4 ადგილით. თუმცა პირველივე რაუნდში მეჯიკი დამარცხდა ინდიანა პეისერთან 0-3 და გუნდისთვის სეზონიც დასრულდა.
1994-95 წლების სეზონში, მეჯიკმა გუნდის არსებობის მე-6 წელიწადს აიყვანა ჰორას გრანტი თავისუფალ მოთამაშედ ჩიკაგო ბულზიდან. მეჯიკმა სეზონი 57-25 დაასრულა რაც საუკეთესო იყო აღმოსავლეთ კონფერენციაში, ასევე შეძლო გუნდმა ატლანტიკის დივიზიონის ტიტულის მოგება, რითაც გახდა მეორე ყველაზე სწრაფი გუნდი, რომელმაც შეძლო NBA ფინალში გასვლა. პლეი-ოფში გასულებმა მეჯიკმა შეძლო ბოსტონ სელტიქსის, ჩიკაგო ბულზის და ინდიანა პეისერსის დამარცხება, რასაც მათი NBA ფინალში გასვლა მოჰყვა, აქ გასულებს კი ჰიუსტონ როკეტსი შეხვდა და გუნდისთვის 0-4 დამარცხდა სერიაში.
1995-96 წლების სეზონი მეჯიკმა თითქმის კვლავ აღმოსავლეთ კონფერენციის და ატლანტიკის დივიზიონის მწვერვალზე დაამთავრა 60-22 შედეგით, რომელსაც ონილი და ჰარდევეი ლიდერობდნენ, თუმცა მეჯიკი პლეი-ოფში მხოლოდ და მხოლოდ მეორე ადგილით გავიდნენ და ჩამორჩნენ NBA ისტორიაში საუკეთესო 72-10 შედეგის მქონე ჩიკაგო ბულზს. პლეი-ოფში გასულებმა შეძლეს დეტროიტ პისტონსის და ატლანტა ჰოუქსის დამარცხება, რის შემდეგაც გავიდნენ აღმოსავლეთ კონფერენციის ფინალში. მაიკლ ჯორდანის, სკოტი პიპენის და დენის როდმენის კომბინაცია მეტისმეტად რთული აღმოჩნდა მეჯიკისთვის და ამიტომ სერია 0-4 დათმეს.
1996-2000: პენი ჰარდევეის ერა
სეზონის უქმეებზე, ონილმა დატოვა გუნდი როგორც თავისუფალმა მოთამაშემ და გადაბარგდა ლოს-ანჯელეს ლეიკერსში. შუა სეზონის განმავლობაში, მოთამაშეებს შორის გაუგებრობა მოხდა, რის გამოც მენეჯმენტმა მთავარი მწვრთნელის პოსტიდან ბრაიან ჰილი გაუშვა და მისი ადგილი დროებითი მწვრთნელის სტატუსით რიჩი ადუბატომ დაიკავა დარჩენილი სეზონის განმავლობაში. ადუბატოს დროს, მეჯიკმა 21-12 დაასრულა, სრული შედეგი კი 45-37 იყო, რომელსაც პენი ჰარდევეი ლიდერობდა, ასევე გუნდის ემოციური ლიდერი დარელ არმსტრონგი, ასევე გოლდენ-სტეიტ უორიორსიდან გადმოყვანილი რონი სეიკალი. პლეი-ოფში გუნდი მაიამის შეხვდა და პირველ ორ თამაშში დამარცხდა, მეჯიკმა შეძლო სერიის გათანაბრება თუმცა გადამწყვეტ მე-5 თამაშში გუნდი დამარცხდა.
ამის შემდეგ მეჯიკმა ახალი სეზონისთვის მთავარ მწვრთნელად ჩაკ დელი აიყვანეს 1997-1998 წლებში. ასევე გუნდმა შეძლო ოფისისთვის დიდების დარბაზის წევრ იულიუს ირვინგის გადმოყვანა, რომელმაც მისცა ორლანდოს იმედები წარამტებული სეზონისთვის. სეზონში ჰარდევეიმ ტრავმა მიიღო რის გამოც ბევრი გააცდინა, საბოლოოდ სეზონი 41-41 დასრულა რის გამოც ვერ გავიდა პლეი-ოფში. სეზონის ბოლოს სეიკალი გაშვებული იქნა ნიუ-ჯერსი ნეტსიში.
1998-99 წლის სეზონში მეჯიკმა 1998 წლის დრაფტზე მაიკლ დოლეკი და მეთ ჰარპრინგი აირჩია, რომლებმაც ჯანმრთელ ჰარდევეისთან და ანდერსონთან ერთად შეძლეს გათანაბრებოდნენ აღმოსავლეთი კონფერენციის საუკეთესო შედეგს მაიამისთან ერთად ლოკაუტის გამო შემოკლებულ სეზონში 33-17. არმსტრონგი კვლავ ემოციურად ლიდერობდა გუნდს, რომელმაც მოიგო მე-6 კაცის და ყველაზე გაუმჯობესებული მოთამაშის ჯილდოები. პლეი-ოფში მეჯიკი მე-3 ნომრით გავიდა, სადაც ფილადელფია სიქსერსს შეხვდა, რომელსაც ალან აივერსონი ლიდერობდა და შეძლეს მეჯიკის 1-3 დამარცხება პირველ რაუნდში. გუნდმა ასევე პირველად შეიცვალა უნიფორმა, ზოლიანი ფორმა ვარსკვლავებიანით ჩაანაცვლა.
1999 წელს, მეჯიკმა გენერალური მენეჯერ ჯონ გაბრიელის დროს, რომელიც მოგვიანებით წლის საუკეთესო აღმასრულებლად დასახელდა, აიყვანა ახალბედა-მწვრთნელი დოკ რივერსი. გაბრიელმა ასევე გაუშვა ენფერნი ჰარდევეი ფინიქს სანსიში დენი მენინგის (რომელსაც არასდროს მოურგია მეჯიკის მაისური), პეტ გარიტის და სამომავლო დრაფტის არჩევნის ნაცვლად. რის შემდეგადაც მეჯიკი გახდა გუნდი, რომელსაც არ ჰყავდა სახელიანი მოთამაშე და ასევე ჰქონდა პატარა გამოცდილება კაპიტან არმსტრონგს. ახალბედა დოკ რივერსთან ერთად გუნდმა 41-41 შედეგით დაასრულა, რის გამოც პლეი-ოფი კვლავ გააცდინა. სეზონის ბოლოს დოკ რივერსი დასახელებული იქნა წლის საუკეთესო მწვრთნელად. ეს სეზონი ასევე დასათაურებული იქნა „გული და გამოცოცხლების“ სახელით, რადგან ყველა ხედავდა გუნდის მძიმე მუშაობის სტილს.
2000-2004: ტრეისი მაკგრედის ერა
შემდეგი სეზონისთვის, გაბრიელმა გააცარიელა მილიონობით სახელფასო ადგილი რომ გადმოეყვანა სამი ვარსკვლავი გუნდში: ტიმ დანკანი, გრანტ ჰილი და ტრეისი მაკგრედი. დანკანმა სპურსში დარჩენა გადაწყვიტა, მეჯიკმა კი შეძლო ჰილის და მაკგრედის გადმობირება. ამ დუეტის გადმოყვანის შემდეგ, მეჯიკი აღმოსავლეთის დაპწყრობას აპურება. თუმცა ჰილმა 4 თამაში გააცდინა მხრის ტრავმის გამო, ხოლო მაკგრედიმ სეზონი ბრწყინვალედ დაიწყო და ერთ-ერთი ტოპ მექულე გახდა სეზონის დასაწყირში. საბოლოოდ გუნდმა 43-39 დაასრულა სეზონი, მათ შორის 9 ზედიზედ გამარჯვებიანი სერია, რასაც პლეი-ოფში გასვლა მოჰყვა, თუმცა 1-3 დამარცხდნენ მილუოკ ბაქსთან.
2001-02 წლების სეზონში, მაკგრედი კვლავ ლიდერობდა გუნდს 44-38 შედეგის დასრულებისას. ჰილი კიდევ ერთხელ იქნა გამოთიშული სეზონში მხრის ტრავმის გამო. თუმცა პლეი-ოფის პირველ რაუნდში გუნდი კვლავ დამარცხდა 1-3 ოღონდ ამჯერად შარლოტ ჰორნეტსთან, რომელსაც ბარონ დეივისი ლიდერობდა.
2002-03 წლების სეზონში გუნდმა გორდენ გირიჩეკი და დრუ გუდენი გადმოიყვანა მემფის გრიზლიდან მაიკ მილერის სანაცვლოდ, ხოლო მაკგრედი კვლავ ლიდერობდა გუნდს 42-40 შედეგით. ასევე მაკგრედი ლიდერობდა ლიგას საშუალო 32.1 ქულის მაჩვენებლით თითოეულ თამაში, ასევე მოხვდა ყველა NBA პირველ გუნდში უკვე მეორედ და შეძლო თამაში ზედიზედ მესამე NBA All Star-ში. გუნდს კვლავ აკლდა ჰილი ტრავმის გამო, თუმცა მეჯიკმა ზედიზედ მესამედ შეძლო პლეი-ოფში გასვლა. გუნდი პირველ რაუნდში დეტროიტ პისტონსს დაუპირისპირდა, სადაც 3-1 ლიდერობდა, თუმცა დამარცხდა შემდეგ 3 თამაშში და საბოლოოდ სერია 3-4 დათმო. პირველი 4 თამაშის შემდეგ მაკგრედიმ განაცხადა „მშვენიერია საბოლოოდ მოხვდე მეორე რაუნდში“, მაშინ როდესაც გუნდს ჯერ კიდევ 1 გამარჯვება სურდა გასასვლელად და სერია 3-1 იყო.
მეჯიკის მე-15 სეზონში 2003-04 წლებში, გუნდს საშინელი პერიოდი დაუდგა და 21-61 დაამთავრა რეგულარული სეზონი. რა თქმა უნდა გუნდმა ვერ შეძლო პლეი-ოფში გასვლა. თუმცა მაკგრედი კიდევ ერთხელ ლიდერობდა ლიგას საშუალო 28.0 ქულით თითოეულ თამაშში. შუა სეზონის დროს, როდესაც გუნდს 19 თამაშიანი ზედიზედ წაგება ჰქონდა, გუნდმა მთავარი მწვრთნელის პოსტიდან დოკ რივერსი გაუშვა, ხოლო მისი დამხმარე მწვრთნელი ჯონი დეივისი იქნა ვაკანტური პოსტით დაწინაურებული. ასევე გენერალური მენეჯერი გაბრიელი ჩანაცვლებული იქნა ჯონ ვეისბროდით.
2004-2006: დუაიტ ჰოვარდის წამოწყება
უეისბროდმა სრულად შეცვალა გუნდი ახალი სეზონისთვის. დეივისი დატოვა მწვრთნელის პოსტზე, ასევე შეეცადე სრულად გადაეხალისებინა გუნდი და წინა სეზონიდან მხოლოდ რამდენიმე მოთამაშე დაიტოვა. ყველაზე მნიშვნელოვანი გაშვება მოხდა მაკგრედის სახით, როდესაც არ უპასუხა გუნდს და ისურვა წასულიყო. უეისბროდმა განაცხადა რომ იგი აცდენდა ვარჯიშებს (შემდეგ მაკგრედიმ განაცხადა რომ მან ვერ გამოავლინა 2003-04 წლებში სრულიად მისი შესაძლებლობები, ამიტომ სურდა დახმარებოდა გუნდს მაგრამ არ დაეტოვა ორლანდო). მაკგრედი გაშვებული იქნა რის გაინთან, ტაირონ ლუსთან და იუვან ჰოვარდთან ერთად ჰიუსტონ როკეტსში სტივ ფრენსისის, კელვინ კატოს და კატინო მაბლის ნაცვლად. გუნდმა ასევე შეძლო თავისუფალ მოთამაშედ ჰედო თურქოღლუს აყვანა. გუნდმა დრაფტზე პირველ ნომრად არჩევანი მომავალი ვარკსვლავის და ბრწყინვალე ცენტრის დუაიტ ჰოვარდის აყვანაში გამოიყენა.
მას შემდეგ რაც გუნდმა სეზონი 13-6 დაიწყო, მეჯიკმა კვლავ დაიწყო გუნდის გადახალისება და მაბლი გაუშვა საკრამენტოში დაგ კრისტის ნაცვლად. სეზონი საბოლოოდ გუნდმა ცუდად ცაატარა თუმცა გამორჩეული ახალბედა დუაიტ ჰოვარდი იყო, რომელმაც არაერთხელ დაბლ-დაბლი დადო თამაშში. ის როგორც მომხსნელი, ასევე მექულე გამოდგა გუნდისთვის და გახდა პირველი ახალბედა, რომელმაც პირველივე სეზონში 82 მატჩი დაიწყო.
საბოლოოდ მეჯიკმა სეზონი 36-46 დაასრულა. პლეი-ოფში გასვლისთვის კი ხელი სეზონის მეოთხედი ნაწილში ტრავმიანობამ შეუშალა. სეზონის დასრულებისას გუნდმა განაცხადა, რომ მწვრთბელის პოსტზე ბრაიან ჰილი დაუბრუნდებოდა, რომელიც შაკილ ონილის და პენ ჰარდევეის დროს იყო მწვრთნელი.
2005-06 წლების სეზონი გუნდმა დიდი იმედებით დაიწყო, რადგან ჰოვარდმა და ნელსონმა აჩვენეს ბრწყინვალე პროგრესი ზაფხულის ლიგის თამაშებში. ასევე გუნდის მეორე არჩეულმა ტრევის დინერმა აჩვენა ასევე ბრწყინვალე სასროლო გადაწყვეტილებები და პოზიციის არჩევა ზაფხულის განმავლობაში, თუმცა გუნდმა მაინც არეულად დაიწყო სეზონი რადგან ჰილმა ტრავმა მიიღო და დეკემბრის თვემდე ვერ მოახერხა პარკეტზე დაბრუნება. ასევე ნელსონის ფეხის ტრავმამ არ მისცა საშუალება ერთი თვე თამაშისა.
გუნდმა ყველაფრის მიუხედავად ცდილობდა პლეი-ოფში მე-8 ადგილით გასვლას უკანასკნელი ზედიზედ 8 გამარჯვებით, თუმცა საკმარისი არ აღმოჩნდა მეჯიკისთვის. აღსანიშნავია რომ გუნდმა ამ 8 თამაშში დაამარცხეს ისეთი გუნდები, როგორებიც არიან დეტროიტ პისტონსი, სან-ანტონიო სპურსი, დალას მევერიქსი და მაიამი ჰიტი, ასევე ფილადელფია სიქსერსი, სადაც ჰოვარდმა 28 ქულა და კარიერის ყველაზე მაღალი 26 მოხსნა მიითვალა.